প্রহ্লাদ হলে দৈত্যরাজ হিরণ্যকশিপু ও তার স্ত্রী কয়াধুর পুত্র৷ হিরণ্যকশিপু দেবতাদের থেকে বরলাভ করেছিলেন যে মাতৃৃজঠর থেকে জাত কেউ, কোনো মানব বা প্রাণী দিনে বা রাতে ঘরে বা ঘরের বাইরে ভূমি বা বাতাস বা জলে কোনো মানবসৃষ্ট বা দৈব অস্ত্র দিয়ে হত্যা করতে পারবে না৷ হিরণ্যকশিপু প্রহ্লাদকে হত্যা করার ও অবদমিত করার একাধিক চেষ্টা করলে প্রহ্লাদপ্রভু শ্রী বিষ্ণু নরসিংহ অবতার গ্রহণ করে মর্তে অবতীর্ণ হন ও দৈত্যরাজকে হত্যা করে প্রহ্লাদকে উদ্ধার করেন৷ প্রাপ্ত বর অনুসারে অর্ধসিংহ অর্ধমানর নৃসিংহ নগরের স্তম্ভ থেকে সৃষ্ট হয়ে সন্ধ্যাকালে নিজের উরূর উপর নিজের ধারালো নখের সাহায্যে হত্যা করেন৷ "নৃৃৃসিংহ" বা "নরসিংহ" শব্দটি এসেছে দুটি সংস্কৃত শব্দ "নর" অর্থাৎ মানুষ (পুং) ও "সিংহ"-এর মিলনে৷ মনুষ্য জ্ঞানের অতীত দৈব শক্তির অধাকারী নৃসিংহ হিরণ্যকশিপু বধের সকল শর্ত পূরণ করে দৈত্যবধে সক্ষম হন৷

পিতার মৃৃত্যুর পর প্রহ্লাদ তাঁর পিতার রাজত্বের রাজ্যভার গ্রহণ করে এবং শান্তিপূর্ণভাবে ধর্মকে পুনস্থাপনা করে নিজ কার্যভার সম্পন্ন করেন৷ তিনি তাঁর বদান্যতা ও প্রজাদের প্রতি করুন স্বভাবের জন্য সুখ্যাতি লাভ করেন৷ তার এই গুনগুলি পরবর্তীতে তার পুত্র বিরোচন ও পৌত্র মহাবলীর মধ্যেও সঞ্চারিত হয়৷

কাহিনী
প্রহ্লাদের ঘটনাবলী
গ্রন্থে উল্লেখ
পরবর্তী জীবন